Voorbehoedmiddels vir KZN-olifante | Maroela Media
Die reservaat en Humane Society International (HSI) het Maandag in 'n gesamentlike verklaring gesê die voorbehoedprogram beheer die olifantbevolking op 'n gepaste wyse, verminder die aanteelsyfer, en bewaar ook die ekosisteem.
"Die immuno-voorbehoedmiddel word by 'n Afrika-olifantbul ingespuit en verhoed dat eierselle deur sy sperm bevrug word," lui die verklaring. "Die middel word van 'n afstand met 'n pylgeweer toegedien. Die proses is minimaal indringend en 'n verdowingsmiddel is nie nodig nie."
Vier geslagte se olifante gaan vir drie jaar die behandeling ontvang.
HSI het gesê studies oor die afgelope 18 jaar demonstreer dat die immuno-voorbehoedmiddel 'n veilige en doeltreffende manier is om die olifantbevolking te beheer.